ગાંગુલીએ કહ્યુ કે, ટેસ્ટ ટીમમાં સેહવાગની પસંદગી બાદ અનેક લોકોએ વિરોધ કર્યો હતો અને સાઉથ આફ્રિકા ટૂરથી દૂર રાખવાની વાત કરી હતી. પરંતુ ગાંગુલીને તેનામાં મેચ વિનરની ઝલક દેખાતી હતી. મિડલ ઓર્ડરમાં ઉતરીને પહેલી જ મેચમાં સદી ફટકારી સેહવાગ સમાચારમાં આવી ગયો હતો. તેણે ટેસ્ટ સદી મિડલ ઓર્ડરમાં ફટકારી હતી પરંતુ બાદમાં ઓપનિંગ બેટ્‌સમેન બની ગયો. સેહવાગ આ પહેલા ક્યારેય ઓપનર તરીકે રમ્યો નહોતો. ગાંગુલીએ તેને કહ્યુ કે મિડલ ઓર્ડરમાં જગ્યા નથી, હેડન-લેંગર કરી શકતા હોય તો તું કેમ નહીં. જે બાદ સેહવાગે ઓપનર તરીકે જે રેકોર્ડ સ્થાપ્યા તે સૌની નજર સામે છે.